CELEX: 32011D0417
Language: lt
Date: 1310428800000
Title: 2011/417/ES: 2011 m. liepos 12 d. Tarybos sprendimas, kuriuo panaikinamas Sprendimas 2010/408/ES dėl perviršinio deficito Suomijoje

16.7.2011   
            
            
               LT
            
            
               Europos Sąjungos oficialusis leidinys
            
            
               L 187/27
            
         TARYBOS SPRENDIMAS
   2011 m. liepos 12 d.
   kuriuo panaikinamas Sprendimas 2010/408/ES dėl perviršinio deficito Suomijoje
   (2011/417/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 126 straipsnio 12 dalį,
   atsižvelgdama į Europos Komisijos rekomendaciją,
   kadangi:
   
               (1)
            
            
               Sprendimu 2010/408/ES (1), priimtu remiantis Komisijos pasiūlymu pagal Sutarties 126 straipsnio 6 dalį, Taryba nusprendė, kad Suomijoje susidaręs perviršinis deficitas. Sprendime 2010/408/ES Taryba pažymėjo, kad planuojamas 2010 m. valdžios sektoriaus deficitas buvo 4,1 % BVP ir viršijo Sutartyje nustatytą 3 % BVP pamatinę vertę, o planuojama bendroji valdžios sektoriaus skola siekė 49,9 % BVP ir buvo mažesnė už Sutartyje nustatytą 60 % BVP pamatinę vertę;
            
         
               (2)
            
            
               vadovaudamasi Sutarties 126 straipsnio 7 dalimi ir 1997 m. liepos 7 d. Tarybos reglamento (EB) Nr. 1467/97 dėl perviršinio deficito procedūros įgyvendinimo paspartinimo ir išaiškinimo (2) 3 straipsnio 4 dalimi ir remdamasi Komisijos rekomendacija, 2010 m. liepos 13 d. Taryba priėmė Suomijai skirtą rekomendaciją, kad perviršinis deficitas būtų panaikintas ne vėliau kaip 2011 m. pabaigoje. Rekomendacija buvo paskelbta viešai;
            
         
               (3)
            
            
               pagal Sutarties 126 straipsnio 12 dalį Tarybos sprendimas dėl perviršinio deficito panaikinamas, kai, Tarybos nuomone, perviršinis deficitas atitinkamoje valstybėje narėje panaikinamas;
            
         
               (4)
            
            
               pagal Sutarčių prieduose pateikto Protokolo (Nr. 12) dėl perviršinio deficito procedūros 4 straipsnį Komisija teikia šiai procedūrai vykdyti reikalingus duomenis. Taikydamos šį protokolą, pagal 2009 m. gegužės 25 d. Tarybos reglamento (EB) Nr. 479/2009 dėl Europos bendrijos steigimo sutarties priede pateikto Protokolo dėl perviršinio deficito procedūros taikymo (3) 3 straipsnį valstybės narės du kartus per metus, t. y. anksčiau nei balandžio 1 d. ir anksčiau nei spalio 1 d., privalo pranešti valdžios sektoriaus deficito ir skolos duomenis ir kitus susijusius kintamuosius;
            
         
               (5)
            
            
               remiantis Komisijos (Eurostato) duomenimis, pateiktais pagal Reglamento (EB) Nr. 479/2009 14 straipsnį, Suomijai pateikus pranešimą anksčiau nei 2011 m. balandžio 1 d. ir remiantis Komisijos tarnybų 2011 m. pavasario prognoze patvirtinamos šios išvados:
               
                           —
                        
                        
                           nors pagal 2010 m. balandžio mėn. pranešimą dėl PDP planuota, kad 2010 m. deficitas bus 4,1 % BVP, faktinis rezultatas buvo kur kas geresnis, t. y. 2,5 % BVP deficitas,
                        
                     
                           —
                        
                        
                           geresnis, nei planuota, galutinis deficitas pirmiausia paaiškinamas tvirtesniu, nei tikėtasi, ekonomikos augimu ir geresne padėtimi darbo rinkoje – šie veiksniai lėmė didesnes mokestines pajamas (visų pirma iš PVM ir pajamų mokesčio), o išlaidos apskritai nepadidėjo,
                        
                     
                           —
                        
                        
                           pagal Komisijos tarnybų 2011 m. pavasario prognozę numatoma, kad deficitas toliau mažės iki 1 % BVP 2011 metais. 2011 m. atnaujintoje stabilumo programoje panašiai numatomas 0,9 % BVP deficitas 2011 metais. Fiskalinio balanso pagerėjimą nuo praeitų metų lemia cikliniai veiksniai, susiję su tuo, kad numatoma tolesnė palyginti aktyvi ekonominė veikla, ir tam tikras diskrecinis mokesčių didinimas (daugiausia energijos ir produktų mokesčių) maždaug 0,5 % BVP. Tiek Komisijos tarnybų prognozėje, tiek 2011 m. atnaujintoje stabilumo programoje numatoma, kad deficitas 2012 m. dar truputį sumažės iki 0,7 % BVP,
                        
                     
                           —
                        
                        
                           remiantis Komisijos tarnybų 2011 m. pavasario prognoze ir struktūrinio balanso rodikliais (kuriuos Komisijos tarnybos pagal bendrai sutartą metodiką perskaičiavo remdamosi naujausioje atnaujintoje stabilumo programoje pateikta informacija), apskaičiuota, kad 2011 m. struktūrinis balansas pasieks palankesnį lygį negu vidutinės trukmės tikslas, kurį nustatė Suomijos valdžios institucijos ir kuris yra 0,5 % BVP struktūrinis perteklius. Tačiau apskaičiuota, kad struktūrinis balansas vidutinės trukmės laikotarpiu šiek tiek pablogės ir taps neigiamas. Akivaizdų struktūrinio balanso įverčio pablogėjimą lemia iš esmės stabilus nominalusis deficitas, turint omenyje palankias ekonomikos augimo, dėl kurio mažėja šiuo metu didelis gamybos apimties atotrūkis, projekcijas. Todėl šiuo metu apskaičiuota, kad jei nebus imtasi papildomų priemonių, 2015 m. biudžeto balansas, atmetus ciklinius veiksnius ir vienkartines bei kitas laikinąsias priemones, bus šiek tiek mažesnis negu minimali – 1,2 % BVP riba, kuria, esant įprastiems cikliniams svyravimams, užtikrinama patikimumo riba, kad nebūtų viršyta 3 % BVP pamatinė vertė. Pagal stabilumo programos projekcijas iki 2015 m. numatoma, kad 2013–2015 m. valdžios sektoriaus deficitas nusistovės ties maždaug 1 % BVP dydžiu,
                        
                     
                           —
                        
                        
                           pagal Komisijos tarnybų 2011 m. pavasario prognozę numatoma, kad skolos santykis padidės nuo 48,4 % BVP 2010 m. iki 52,2 % BVP 2012 m. Atnaujintoje stabilumo programoje numatoma, kad ne vėliau kaip 2012 m. skolos santykis padidės iki 51,3 % BVP;
                        
                     
         
               (6)
            
            
               atsižvelgiant į šias išvadas galima teigti, kad perviršinis deficitas Suomijoje panaikintas ir todėl reikėtų panaikinti Sprendimą 2010/408/ES,
            
         PRIĖMĖ ŠĮ SPRENDIMĄ:
   1 straipsnis
   Atlikus bendrą vertinimą daroma išvada, kad perviršinis deficitas Suomijoje panaikintas.
   2 straipsnis
   Sprendimas 2010/408/ES panaikinamas.
   3 straipsnis
   Šis sprendimas skirtas Suomijos Respublikai.
   
      Priimta Briuselyje 2011 m. liepos 12 d.
      
         
            Tarybos vardu
         
         
            Pirmininkas
         
         J. VINCENT-ROSTOWSKI
      
   
   
      (1)  OL L 189, 2010 7 22, p. 17.
   
      (2)  OL L 209, 1997 8 2, p. 6.
   
      (3)  OL L 145, 2009 6 10, p. 1.